ବମ୍ବେ IITରୁ ଟ୍ୱିଟର CEO ! କେମିତି ଥିଲା ଏହି ଯାତ୍ରା, ପଢ଼ନ୍ତୁ...\nପରାଗ ଅଗ୍ରୱାଲ ଏବେ ଟ୍ୱିଟରର ସିଟିଓ ବା ଚିଫ୍ ଟେକ୍ନୋଲୋଜି ଅଫିସର୍ ଭାବେ ଦାୟିତ୍ୱ ତୁଲାଉଛନ୍ତି । ତାଙ୍କ ପୂର୍ବରୁ ଏହି ପଦବୀରେ ଆଡାମ ମେସିଙ୍ଗର ନିଯୁକ୍ତ ଥିଲେ ।\nLast updated: 02 December 2021, 09:24 AM IST\nକିଏ ସେହି ପରାଗ ଅଗ୍ରୱାଲ ? ଟ୍ୱିଟର ସିଇଓ ଜ୍ୟାକ୍ ଡୋର୍ସି ଇସ୍ତଫା ଦେବା ପରେ ତାଙ୍କ ସ୍ଥାନ ନେବାକୁ ଯାଉଛନ୍ତି କମ୍ପାନୀର ସିଟିଓ ପରାଗ ଅଗ୍ରୱାଲ । ଏନେଇ ସେ ନିଜେ ଟ୍ୱିଟ୍ କରି ସୂଚନା ଦେଇଛନ୍ତି । ସେ ଟ୍ୱିଟ୍ କରି ଜ୍ୟାକ୍ ଡୋର୍ସିଙ୍କୁ ଓ କମ୍ପାନୀର ସବୁ ସଦସ୍ୟଙ୍କୁ ହୃଦୟରୁ ଧନ୍ୟବାଦ ଜଣାଇଛନ୍ତି । ଜଣେ ଭାରତୀୟ ଟ୍ୱିଟ୍ର ଭଳି କମ୍ପାନୀର ସିଇଓ ହେବାକୁ ଯାଉଛନ୍ତି । ତେବେ ଏହାକୁ ନେଇ ନାନା ପ୍ରଶ୍ନ ଉଠିବା ସ୍ୱାଭାବିକ କଥା । ସାଧାରଣତଃ କିଏ ଏହି ପରାଗ ଅଗ୍ରୱାଲ ? ଏହା ଜାଣିବା ପାଇଁ ଏବେ ସମସ୍ତଙ୍କ ମନରେ ପ୍ରବଳ ଉତ୍ସାହ । ତେବେ ଆସନ୍ତୁ ଜାଣିବା ତାଙ୍କ ବିଷୟରେ ।\nପରାଗ ଅଗ୍ରୱାଲ ଏବେ ଟ୍ୱିଟରର ସିଟିଓ ବା ଚିଫ୍ ଟେକ୍ନୋଲୋଜି ଅଫିସର୍ ଭାବେ ଦାୟିତ୍ୱ ତୁଲାଉଛନ୍ତି । ତାଙ୍କ ପୂର୍ବରୁ ଏହି ପଦବୀରେ ଆଡାମ ମେସିଙ୍ଗର ନିଯୁକ୍ତ ଥିଲେ । ସେ ଡିସେମ୍ବର ୨୦୧୬ରେ ଚାକିରି ଛାଡ଼ିବା ପରେ ତାଙ୍କ ସ୍ଥାନରେ ସିଟିଓ ଭାର ସମ୍ଭାଳିଥିଲେ ପାରାଗ ଅଗ୍ରୱାଲ । ଅକ୍ଟୋବର ୨୦୧୭ ରେ ଟ୍ୱିଟରର ସି.ଟି.ଓ ଦାୟିତ୍ୱ ପରାଗଙ୍କୁ ଦିଆଯାଇଥିଲା । ହେଲେ ୨୦୧୮ ମାର୍ଚ୍ଚ ୮ରେ ତାଙ୍କୁ କମ୍ପାନୀ ପକ୍ଷରୁ ବିଦ୍ଧିବଦ୍ଧ ଭାବେ ଟ୍ୱିଟରର ସିଟିଓ ଭାବେ ନିଯୁକ୍ତି ଦିଆଗଲା । ଟୁଇଟରରେ ଟ୍ୱିଟ୍ ଗୁଡ଼ିକର ଗୁରୁତ୍ୱ ବଢ଼ାଇବା ପାଇଁ ପରାଗ ଯେଉଁଭଳି ଭାବେ ବୁଦ୍ଧି ପ୍ରୟୋଗ କଲେ ଏବଂ ସେଥିରେ ସଫଳ ମଧ୍ୟ ହେଲେ । ତେଣୁ ତାଙ୍କୁ ଉଚ୍ଚ ପ୍ରଶଂସା ମଧ୍ୟ କରାଯାଇଛି । ଯେତେବେଳେ ପରାଗ ଷ୍ଟାଣ୍ଡଫୋର୍ଡ ୟୁନିଭରସିଟିରେ ପାଠ ପଢ଼ୁଥିଲେ, ସେତେବେଳେ ସେ ମାଇକ୍ରୋସଫ୍ଟ, ୟାହୁ ଏବଂ ଏଟିଆଣ୍ଡଟି ଭଳି ବଡ଼ ବଡ଼ କମ୍ପାନୀରେ ଇଣ୍ଟର୍ନସିପ୍ କରୁଥିଲେ ।\nକରୋନାର ନୂଆ ଭାରିଏଣ୍ଟ୍ 'ଓମିକ୍ରନ୍'କୁ ନେଇ ଆଲର୍ଟ, ଆଜି ମଧ୍ୟ ରାତ୍ରରୁ ଲାଗୁ ହେବ ନୂଆ ଟ୍ରାଭେଲ୍ ନିୟମ\n୩ ଦିନ ପ୍ରବଳ ବର୍ଷିବ, ୯୦ କିମି ବେଗରେ ବହିବ ପବନ\nଟ୍ୱିଟରର ନୂତନ ସିଇଓ ପାରାଗ ଅଗ୍ରୱାଲ ଆଇଆଇଟି ବମ୍ବେରୁ ଇଞ୍ଜିନିୟରିଂ ଡିଗ୍ରୀ ହାସଲ କରିଛନ୍ତି । ଏଥିସହ ଷ୍ଟେନଫୋର୍ଡ ୟୁନିଭରସିଟିରୁ କମ୍ପ୍ୟୁଟର ସାଇନ୍ସରେ ଡକ୍ଟରେଟ ମଧ୍ୟ ହାସଲ କରିଛନ୍ତି । ପାରାଗ ଅଗ୍ରୱାଲ ୨୦୧୧ ରୁ ଟ୍ୱିଟରରେ କାମ କରିଆସୁଛନ୍ତି । ଆଉ ୨୦୧୭ରୁ ସେ କମ୍ପାନୀର CTO ଭାବେ ନିଯୁକ୍ତ ହୋଇଛନ୍ତି । ଯେତେବେଳେ ସେ କମ୍ପାନୀରେ ଯୋଗ ଦେଇଥିଲେ, ସେତେବେଳେ ଟ୍ୱିଟରରେ ହଜାରରୁ କମ୍ କର୍ମଚାରୀ କାମ କରୁଥିଲେ ।\nଜ୍ୟାକ୍ ଡୋର୍ସି ଟ୍ୱିଟ୍ ମାଧ୍ୟମରେ ନିଜର ଇସ୍ତଫା କଥା ଜଣାଇଥିବା ବେଳେ ପାରାଗ ଅଗ୍ରୱାଲ ପରବର୍ତ୍ତୀ ସିଇଓ ବୋଲି ମଧ୍ୟ ସୂଚନା ଦେଇଛନ୍ତି । ସେ ତାଙ୍କ ଟ୍ୱିଟ୍ରେ ଯେଉଁ ଚିଠି ଆଟାଚ୍ କରିଛନ୍ତି ସେଥିରେ ସେ ପରାଗଙ୍କୁ ଖୁବ୍ ପ୍ରଶଂସା କରିଛନ୍ତି । ଜ୍ୟାକ୍ ଡୋର୍ସି କହିଛନ୍ତି, ଗତ ୧୦ ବର୍ଷ ମଧ୍ୟରେ ପାରାଗ ଅଗ୍ରୱାଲ୍ଙ୍କ ଚମତ୍କାର କ୍ୟାରିୟର ଗ୍ରୋଥ୍ ହୋଇଛି । ତାଙ୍କର ପ୍ରଦର୍ଶନ ଖୁବ୍ ଉଚ୍ଚ କୋଟିର ।\nତେବେ ଜ୍ୟାକ୍ ଡୋର୍ସିଙ୍କ ଇସ୍ତଫା ପରେ ପାରାଗ ଅଗ୍ରୱାଲ ମଧ୍ୟ ଏକ ଟୁଇଟ୍ କରିଛନ୍ତି । ସେ ଲେଖିଛନ୍ତି ଯେ, ଜ୍ୟାକ୍ ଏବଂ ଆମର ପୁରା ଟିମ୍କୁ ଅନେକ ଅନେକ ଧନ୍ୟବାଦ । ସେ ଆହୁରି ଲେଖିଛନ୍ତି ଯେ, ଭବିଷ୍ୟତକୁ ନେଇ ସେ ବହୁତ ଉତ୍ସାହିତ । ଏଡସହ ତାଙ୍କୁ ସମର୍ଥନ କରିଥିବା ଏବଂ ବିଶ୍ୱାସ କରିଥିବାରୁ ସମସ୍ତଙ୍କୁ ଧନ୍ୟବାଦ ଜଣାଇଛନ୍ତି ।\nଜ୍ୟାକ୍ ଡୋର୍ସିଙ୍କୁ ଟ୍ୱିଟର ସିଇଓ ପଦରୁ ଇସ୍ତଫା ଦେବାକୁ ପଡିଲା କାରଣ ସେ ଅନ୍ୟ ଏକ କମ୍ପାନୀ ସ୍କୋୟାରର ମଧ୍ୟ ସିଇଓ ରହିଛନ୍ତି । ସେଠାରୁ ସେ ଦରମା ମଧ୍ୟ ନେଉଛନ୍ତି । ସ୍କୋୟାର ପ୍ରତିଷ୍ଠାତା ହେଉଛନ୍ତି ଖୋଦ୍ ଜ୍ୟାକ୍ ଡୋର୍ସି । ଏଭଳି ପରିସ୍ଥିତିରେ କିଛି ବଡ଼ ନିବେଶକ ବା କମ୍ପାନୀମାନେ ଜ୍ୟାକ୍ ଡୋର୍ସିଙ୍କୁ ନେଇ ପ୍ରଶ୍ନ ଉଠାଇଥିଲେ । ସେ ଏକା ସଙ୍ଗେ କାହିଁକି ଦୁଇଟି କମ୍ପାନୀରେ ସିଇଓ ରହିଛନ୍ତି ବୋଲି ପ୍ରଶ୍ନ ଉଠିଥିଲା । ତେଣୁ ବାଧ୍ୟ ହୋଇ ଜ୍ୟାକ୍ ଡୋର୍ସି ଟ୍ୱିଟର ସିଇଓ ପଦରୁ ଇସ୍ତଫା ଦେଇଛନ୍ତି ।\nସୂଚନାଯୋଗ୍ୟ, ୨୦୦୬ ମାର୍ଚ୍ଚ ୧୫ରେ ଜ୍ୟାକ୍ ଡୋର୍ସି ଟ୍ୱିଟର ସ୍ଥାପନା କରିଥିଲେ । ଟ୍ୱିଟରର ପ୍ରତିଷ୍ଠାତା ସଦସ୍ୟ ହେଉଛନ୍ତି ଜ୍ୟାକ୍ ଡୋର୍ସି । ସେ ଆରମ୍ଭରୁ ୨୦୦୮ ପର୍ଯ୍ୟନ୍ତ କମ୍ପାନୀର ସିଇଓ ଦାୟିତ୍ୱ ମଧ୍ୟ ତୁଲାଇଥିଲେ । ହେଲେ ପରେ ତାଙ୍କୁ ହଟାଇ ଦିଆଯାଇଥିଲା । ୨୦୧୫ରେ ଯେତେବେଳେ ଡିକ୍ କୋଷ୍ଟୋଲୋ ଟ୍ୱିଟର ସିଇଓ ପଦରୁ ଇସ୍ତଫା ଦେଲେ ସେତେବେଳେ ପୁଣିଥରେ ଜ୍ୟାକ୍ ଡୋର୍ସି ସିଇଓ ଭାବେ କମ୍ପାନୀକୁ ଫେରିଥିଲେ ।\nNational କରୋନାର ନୂଆ ଭାରିଏଣ୍ଟ୍ 'ଓମିକ୍ରନ୍'କୁ ନେଇ ଆଲର୍ଟ, ଆଜି ମଧ୍ୟ ରାତ୍ରରୁ ଲାଗୁ ହେବ ନୂଆ ଟ୍ରାଭେଲ୍ ନିୟମ\nକରୋନାର ନୂଆ ଭାରିଏଣ୍ଟ୍ ଓମିକ୍ରନ୍କୁ ନେଇ ଚିନ୍ତା ବଢ଼ୁଛି। ଏସବୁ ଭିତରେ ବିଦେଶ ଫେରନ୍ତା ଯାତ୍ରୀଙ୍କ ପାଇଁ କେନ୍ଦ୍ର ସରକାର ନୂଆ ନିୟମ ଜାରି କରିଛନ୍ତି। ଆଜି ମଧ୍ୟ ରାତ୍ରରୁ ଏହି ନୂଆ ନିୟମ ଲାଗୁ ହେବ।\nWeather ୩ ଦିନ ପ୍ରବଳ ବର୍ଷିବ, ୯୦ କିମି ବେଗରେ ବହିବ ପବନ\nଆଜି ପୂର୍ବାହ୍ନରେ ଦକ୍ଷିଣ ଥାଇଲାଣ୍ଡ ଓ ଏହାର ନିକଟସ୍ଥ ଆଣ୍ଡାମାନ ସାଗର ଏବଂ ଗଲ୍ଫ ଅଫ୍ ଥାଇଲାଣ୍ଡରେ ଏକ ଲଘୁଚାପ କ୍ଷେତ୍ର କେନ୍ଦ୍ରୀଭୂତ ହୋଇଛି। ଆସନ୍ତା ୧୨ ଘଣ୍ଟା ମଧ୍ୟରେ ଏହା ଆଣ୍ଡାମାନ ସାଗରରେ ପହଞ୍ଚିବ।\nMiscellaneous ଦୁର୍ଘଟଣାରେ ମୃତ୍ୟୁ ହେଲେ ହକର୍ଙ୍କୁ ମିଳିବ ୨ ଲକ୍ଷ ଟଙ୍କା\nଏହି ଯୋଜନା ଅନୁଯାୟୀ ଓଡିଶା ଅଣସଂଗଠିତ ଶ୍ରମିକ ସାମାଜିକ ସୁରକ୍ଷା ବୋର୍ଡ ଅଧୀନରେ ପଞ୍ଜୀକୃତ ହୋଇଥିବା ସମ୍ବାଦପତ୍ର ହକର୍ ମାନଙ୍କୁ ସାମାଜିକ ସୁରକ୍ଷା ଯୋଗାଇ ଦିଆଯିବ।
